Lav et referat af nedenstående tekst:

Tekst:
Nordjyllands Politi har indledt en efterforskning af en person, som har arbejdsmæssig tilknytning til en nordjysk skole. - Efterforskningen vedrører flere sigtelser af blufærdighedskrænkelse mod flere børn på skolen. Antallet af børn kommer jeg ikke ind på, siger efterforskningsleder hos Nordjyllands Politi Carsten Straszek. Politiet fik anmeldelsen den 14. juni. Herfter blev efterforskningen igangsat, hvilket førte til, at personen blev varetægtsfængslet den 24. juni. - Vi har ikke yderligere oplysninger i sagen af hensyn til de involverede parter, men også fordi grundlovsforhøret blev holdt for lukkede døre. Så jeg vil ikke komme ind på noget, der kan identificere personen, siger efterforskningslederen. Politiet mangler fortsat at afhøre flere personer i sagen. - Det er jo en sag, som vækker mange følelser, det ved vi. I den forbindelse vil jeg bare sige, at han er sigtet, denne person, men han er jo ikke dømt. Samtidig kan jeg sige, at der er navneforbud i sagen, og det vil sige, at hvis man deler navn eller billeder af personen via sociale medier, så vil det være strafbart, siger Carsten Straszek. Skole udsender besked til forældre Efter TV2 Nord i går fortalte om historien har skolens leder skrevet en besked ud til alle forældre, som har børn på skolen. I emnefeltet står der 'Vedr. sag på skolen' I teksten skriver han blandt andet følgende: - Vi er på skolen alle meget berørte af sagen, og skolen samarbejder med alle relevante myndigheder. Det er i dag første skoledag på skolen og skolelederen skriver videre, at skolen vil tage rigtig godt imod børnene. Allerede i start juni blev forældrene på skolen orienteret om, at en personalesag blev undersøgt.

Referat:
Den sigtede har tilknytning til en nordjysk skole.